stanford-oval/wikipedia huggingface dataset:
שרה סולימני
ביוגרפיה

סולימני נולדה ברובע קמדן בלונדון. הוריה הם מורים. אביה הוא יהודי פרסי ואמה ממוצא צפון אירי. היא גדלה בצפון לונדון. אמה נפטרה כשהיא הייתה בת 16.
אחרי שסיימה את בחינות A level בבית הספר "הנרייטה ברנט" לקחה סולימני שנה חופש. אחר כך למידה מדעי החברה ומדעי המדינה בניו הול שבאוניברסיטת קיימברידג' וסיימה בהצטיינות תואר MA.
בקיימברידג' הצטרפה סולימני למועדון הדרמה "פוטלייטס". בשנה הראשונה היא החליפה את דן סטיבנס כמזכירה חברתית, ואחר כך הייתה סגן נשיא. בין חבריה ללימודים היו אנשי קבוצת "Cowards", ג'וני סוויט וניק מוחמד.
ביוגרפיה > תיאטרון

בשנת החופשה שלה הייתה סולימני חברה בתיאטרון הלאומי לנוער (אנ'). היא כיכבה בתפקיד אליין בהפקה של המחזה "הבוגר" בתיאטרון בווסט אנד.
סולימני הייתה חברה בקבוצת הכותבים הצעירים המסונפת לתיאטרון רויאל קורט, והייתה בין הכותבים בתיאטרון יאנג ויק. שני מחזות שכתבה הועלו בתיאטרון סוהו. מחזה נוסף שכתבה "The Cost of Things" הוצג בתיאטרון פאבליק בניו יורק בחסות תיאטרון אולד ויק כחלק מפרויקט טי אס אליוט.
ב-2012 שיחקה סולימני בתפקיד מרים במחזה "בית ברנרדה אלבה" בתיאטרון אלמיידה. היא כתבה את המחזה "Up the Royal Borough" כחלק מערב של מחזות תגובה לספר "Chavs" מאת אוון ג'ונס שהועלה בתיאטרון ליריק האמרסמית, וזכה לביקורות חיוביות.
ביוגרפיה > קולנוע וטלוויזיה

הופעת הבכורה של סולימני בקולנוע הייתה בסרט "גברת הנדרסון גאה להציג" בעת שהייתה בשנת לימודיה השלישית באוניברסיטה.
התפקיד הגדול הראשון שלה בטלוויזיה היה בדמות בקי בסיטקום של BBC Three בשם "הוא והיא" לצדו של ראסל טובי. הסדרה שודרה לראשונה בנובמבר 2010. הוסרטו ארבע עונות של הסדרה, ושידור העונה הרביעית החל בנובמבר 2013.
ב-2011 שיחקה סולימני בפרק פיילוט של הקומדיה "Coma Girl" בערוץ 4 לצדן של קייטי ויקס וקתרין פרקינסון ששודר ב-9 בספטמבר. באותה שנה כתבה יחד עם אוליביה פולט סיטקום עבור ה-BBC שהופק על ידי צ'ארלי הנסון. היא השתתפה במערכון של הקומיק ריליף "Uptown Downstairs Abbey" ב-BBC One.
ב-2012 כיכבה סולימני בקומדיה "חינוך רע" ובספין אוף שלו "הסרט חינוך רע".
סולימני כתבה וכיכבה בפרק בשם "Aphrodite Fry" בסדרה "Love Matters" של ערוץ Sky TV ששודר ב-2013. ב-2014 כתבה פרק בסדרה "הסודות" ששודר ב-BBC One.
ב-2005 זכתה סולימני בפרס המקום השלישי של קרן בארי אמיאל ונורמן מלברן של מגזין New Statesman על כתיבה פוליטית.
ב-2011 זכתה סולימני בפרס Royal Television Society להופעה הקומית הטובה ביותר על תפקידה בסיטקום "הוא והיא" יחד עם ראסל טובי שכיכב לצדה.
בשנת 2021 כתבה תסריט לאחד מפרקי הסדרה "Made for Love" ברשת HBO Max. באותה שנה שימשה כתסריטאית של מיני-סדרת הדרמה "Ridley Road" מבית BBC; המהווה עיבוד לספרו באותו שם של הסופר הבריטי ג'ו בלום.
חיים אישיים

ב-2012 נישאה סולימני לדניאל אינגרם. לבני הזוג יש ילד אחד.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | כובע אדום | Red Cap | ג'יליאן ג'נינגס | סדרת טלוויזיה |
| 2005 | גברת הנדרסון גאה להציג | Mrs Henderson Presents | ורה | סרט קולנוע |
| 2006 |  | Undone | עדנה | סדרת רדיו |
| 2006 |  | Hyperdrive | אלי | סדרת טלוויזיה |
| 2007 |  | Roman's Empire | ג'ני | סדרת טלוויזיה |
| 2007 | סקס, רובים ופרברים | Suburban Shootout | דונה | סדרת טלוויזיה |
| 2010–2013 | הוא והיא | Him & Her | בקי | סדרת טלוויזיה |
| 2011 | עדות אילמת | Silent Witness | מרי אוליבנט | בפרק "The Prodigal" |
| 2011 |  | Psychoville | אמילי | סדרת טלוויזיה |
| 2011 |  | Coma Girl | שיבון | סדרת טלוויזיה - פיילוט |
| 2011 |  | Uptown Downstairs Abbey | ליידי מרי | פרק "קומיק ריליף" |
| 2012 | הבורג'ס | The Borgias | מגדלנה | סדרת טלוויזיה |
| 2012 | סקינס | Skins | סיליה צ'מפיון | סדרת טלוויזיה |
| 2012–2014 | חינוך רע | Bad Education | מיס גוליבר | סדרת טלוויזיה; 3 עונות |
| 2013 |  | Love Matters | אפרודיטה פריי | בפרק "Aphrodite Fry" |
| 2013 |  | Crackanory | המספרת | סדרת טלוויזיה |
| 2013–2014 | האנשים הלא נכונים | The Wrong Mans | ליזי גרין | סדרת טלוויזיה |
| 2014 | הסודות | The Secrets | שארלוט | סדרת טלוויזיה |
| 2015 | סרט על חינוך רע | The Bad Education Movie | מיס גוליבר | סרט קולנוע |
| 2015 | הקטור | Hector | שרה |  |
| 2016 | החמישייה | The Five | פרו קריו | מיני-סדרה |
| 2016 | ברידג'ט ג'ונס בייבי | Bridget Jones's Baby | מירנדה | סרט קולנוע |
| 2017 | בלי לפגוע | No Offence | כריסטינה ליקברג | סדרת טלוויזיה; 7 פרקים |
| 2019 |  | Greed | מלאני | סרט קולנוע |
| 2019 | דולי ויילד המופלאה (אנ') | How to Build a Girl | אנג'י מוריגן | סרט קולנוע |
| 2022 | סט זוגי | Chivalry | בובי | תפקיד ראשי; 6 פרקים גם תסריטאית |
| 2025 | ברידג'ט ג'ונס: חוזרת לשוק |  | מירנדה | סרט קולנוע |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2000 | הבוגר | The Graduate | איליין | תיאטרון גילגוד |
| 2007 |  | Burning Cars |  | תיאטרון המפסטד |
| 2009 |  | Pornography |  | תיאטרון טריסייקל |
| 2012 | בית ברנרדה אלבה | The House of Bernarda Alba | מריאם | תיאטרון אלמיידה |
הערות שוליים

↑  "Him & Her – Sarah Solemani plays Becky" (הודעה לעיתונות). BBC Press Office. 10 בספטמבר 2010. {{cite press release}}:  (עזרה)
1 2 3 4 5  Gilbert, Gerard (21 בינואר 2012). "Where are all the female comics?". The Independent. נבדק ב-19 בנובמבר 2012. {{cite news}}:  (עזרה)
1 2  Simon Round (16 בספטמבר 2010). "Interview: Sarah Solemani". The Jewish Chronicle. נבדק ב-19 בנובמבר 2012. {{cite news}}:  (עזרה)
1 2  "Sarah Solemani". Curtis Brown. נבדק ב-19 בנובמבר 2012. {{cite web}}:  (עזרה)
↑  Carmel Doohan (17 באוקטובר 2012). "Chavs at Lyric Hammersmith". Exeunt Magazine. {{cite journal}}:  (עזרה)
↑  "Him & Her Series 4". BBC Three. נבדק ב-21 בנובמבר 2013. {{cite web}}:  (עזרה)
↑  "Coma Girl". The British Comedy Guide. נבדק ב-19 בנובמבר 2012. {{cite web}}:  (עזרה)
↑  "Comedy Showcase: Coma Girl". Channel 4. נבדק ב-19 בנובמבר 2012. {{cite web}}:  (עזרה)
↑   Comic Relief:  Kim Cattrall and Joanna Lumley star in Downton Abbey spoof - pictures, The Telegraph, 18 March 2011
1 2  "Bad Education". BBC Three. נבדק ב-19 בנובמבר 2012. {{cite web}}:  (עזרה)
↑  "Sky Living to show 6 one-off comedies". Custard TV. 15 בנובמבר 2012. נבדק ב-19 בנובמבר 2012. {{cite web}}:  (עזרה)
↑  "New Political Writing Prize 2005". Barry Amiel & Norman Melburn Trust. אורכב מ-המקור ב-2012-06-20. נבדק ב-19 בנובמבר 2012. {{cite web}}:  (עזרה)
↑  "RTS Announces Winners for the Programme Awards 2011" (הודעה לעיתונות). Royal Television Society. אורכב מ-המקור ב-2012-07-19. נבדק ב-19 בנובמבר 2012. {{cite press release}}:  (עזרה)
↑  Sarah Solemani Biography, IMDb
↑  "Love Matters" Aphrodite Fry (TV Episode 2013) - IMDb
↑  Darren Dalglish (23 באוקטובר 2001). "The Graduate at Gielgud Theatre". London Theatre Guide. נבדק ב-19 בנובמבר 2012. {{cite web}}:  (עזרה)
↑  Billington, Michael (7 באוגוסט 2009). "Pornography, Tricycle, London". The Guardian. נבדק ב-19 בנובמבר 2012. {{cite news}}:  (עזרה)
↑  Daisy Jestico (30 בינואר 2012). "Theatre Review: The House of Bernarda Alba at Almeida Theatre". Islington Gazette. נבדק ב-19 בנובמבר 2012. {{cite news}}:  (עזרה)
| --- | --- |
בקרת זהויות :  SUDOC: 196842050  VIAF: 2452148390869610830003   WorldCat (עם VIAF): 2452148390869610830003
Big Energy

Big Energy הוא שיר של הראפרית האמריקאית לאטו. השיר יצא לאור באמצעות סטרים-קאט ו-RCA רקורדס ב-24 בספטמבר 2021, כסינגל המוביל מתוך אלבום האולפן השני של לאטו, 777‏ (2022).
רמיקס לשיר ביחד עם מריה קארי בהשתתפות די ג'יי חאלד יצא לאור ב-28 במרץ 2022.
רקע והוצאה

השיר נכתב על ידי לאטו, A1 LaFlare, ג'וקז לואו, רנדל האמרס, ת'רון תומאס, ד"ר לוק וואן אוליבר, כששני האחרונים אחראים על ההפקה. גם כותבי השיר "Genius of Love" של טום טום קלאב קיבלו קרדיט כתיבה בשיר בעקבות דגימה.
השיר הוצג בבכורה לראשונה בטקס פרסי הווידאו קליפים של MTV לשנת 2021, שם לאטו ביצעה שלושה שירים לאורך המופע. לאטו הופיעה עם השיר גם בטקס פרסי ההיפ הופ של ה-BET לשנת 2021 ובתוכנית הלייט-נייט לייט נייט עם סת' מאירס. באפריל 2022 ביצעה מחרוזת של "Big Energy" ו-"Sunshine" בטונייט שואו עם ג'ימי פאלון.
ב-25 במרץ 2022, הכריזה לאטו על רמיקס לשיר ביחד עם מריה קארי ודי ג'יי חאלד, שיצא לאור כשלושה ימים לאחר מכן.
הצלחה מסחרית

השיר נכנס למקום ה-88 במצעד הבילבורד הוט 100 בארצות הברית, בשבוע של 24 בנובמבר 2021, והפך לשיר המצליח ביותר של לאטו במצעדים מאז "Bitch from da Souf", שהגיע למקום ה-95 ב-2020. בעקבות צאתו של הרמיקס, הגיע השיר למקום השלישי בשבוע ה-23 שלו במצעד, והפך לשירה הראשון של לאטו בעשירייה הפותחת, וכן לשיר הסולו המצליח ביותר של ראפרית מאז "Up" של קארדי בי ממרץ 2021. השיר בילה ארבעה שבועות בחמישייה הראשונה. במצעד שירי ה-R&B/היפ-הופ ומצעד שירי הראפ, הגיע השיר למקום הראשון.
הרמיקס של השיר הגיע למקום הראשון במצעד השירים הדיגיטליים ולמקום ה-21 במצעד הסינגלים הבריטי.
מחלוקת

באוקטובר 2022 הראפרית ניקי מינאז' ביקרה את האקדמיה להקלטות ואת לאטו על גך ששירה של מינאז' "Super Freaky Girl" הוגש לקטגוריות הפופ ולא לקטגוריות הראפ בטקס פרסי גראמי ה-65. להגנתה, מינאז' הסבירה את הבלבול בהגדרת סוגתו המוזיקלית של "Big Energy", באומרה: "אם 'Super Freaky Girl' הוא שיר פופ, איזה מן שיר הוא 'Big Energy'. מאיזו סוגה 'Big Energy'?". בעקבות זאת, החלה מלחמת טוויטר בינה ובין מינאז', תוך שקראו אחת לשנייה "קארן" ו"בריונית בת 40".
וידאו קליפ

הווידאו קליפ בוים על ידי Arrad ופורסם לצד הסינגל. לטענת קומפלקס, הקליפ "מתבסס על נושא המקריות", מכיוון שהשחקן הראשי בקליפ מהמר בלוטו, בעוד לאטו רוקדת ושרה על רקע קזינו, והאיש נפגע על ידי "מה שנראה כמו החץ של קופידון". הקונספט נובע ממשחק מילים עם שמה של לאטו והמילה לוטו (lotto). הקליפ מציג סצנה של לאטו לבושה בתחפושת בצבעי פרת משה רבינו, המיוצגות בעטיפת הסינגל.
מיקומי שיא

|   ‏‏‏  מצעדים ודירוגים (2021–2022)> מדינה |   ‏‏‏  מצעדים ודירוגים (2021–2022)> מצעד |   ‏‏‏  מצעדים ודירוגים (2021–2022)> מיקום שיא |   ‏‏‏  מצעדים ודירוגים (2021–2022)>  |
| --- | --- | --- | --- |
|  עולמי | בילבורד גלובל 200 | 32 |  |
|  אוסטרליה | מצעד הסינגלים האוסטרלי | 13 |  |
|  אירלנד | מצעד הסינגלים האירי | 65 |  |
|  ארצות הברית | בילבורד הוט 100 | 3 |  |
|  ארצות הברית | מצעד השירים העכשוויים למבוגרים | 25 |  |
|  ארצות הברית | מצעד הדאנס/מיקס שואו איירפליי | 4 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד השירים הקצביים | 1 |  |
|  דרום אפריקה | אנטרטיינמנט מוניטורינג אפריקה | 62 |  |
|  הממלכה המאוחדת | מצעד הסינגלים הבריטי | 21 |  |
|  ניו זילנד | המצעד הניו זילנדי הרשמי | 12 |  |
|  קנדה | קנדה הוט 100 | 9 |  |
|  רומניה | מצעד השירים הרומני | 5 |  |
מיקומי שיא > מצעדי סוף שנה

|   ‏‏‏  2022> מדינה |   ‏‏‏  2022> מצעד |   ‏‏‏  2022> מיקום שיא |   ‏‏‏  2022>  |
| --- | --- | --- | --- |
|  ארצות הברית | בילבורד הוט 100 | 7 |  |
מיקומי שיא > רמיקס

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  אוסטרליה | מצעד הסינגלים האוסטרלי | 6 |  |
|  אירלנד | מצעד הסינגלים האירי | 20 |  |
|  הממלכה המאוחדת | מצעד הסינגלים הבריטי | 21 |  |
|  ניו זילנד | המצעד הניו זילנדי הרשמי | 20 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 4× פלטינה | 4,000,000 |
סיכום
| בכל העולם | — | 4,000,000 |
שמורת טבע חורבת קרתא

| --- | --- |

 מיקום
 מדינה:  ישראל 
 קואורדינטות:  32°42′28″N 34°56′46″E﻿ / ﻿32.70777778°N 34.94611111°E﻿ / 32.70777778; 34.94611111
  (למפת הכרמל מוגדלת) שמורת טבע חורבת קרתא(למפת הכרמל רגילה) שמורת טבע חורבת קרתא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת טבע חורבת קרתא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת טבע חורבת קרתא
 
מבט כללי מהשמורה לכיוון מבצר עתלית, הידוע גם בשמו הצלבני קסטלום פרגרינורום
מבט כללי לכיוון דרום על השמורה, בתחתית התמונה האורוות, במרכז שרידי המבצר. ברקע בתי עתלית
שרידי אורוות הסוסים
שְׁמוּרַת חָרבַּת קַרְתָּה, שוכנת במישור חוף הכרמל ליד עתלית. השמורה שוכנת מדרום למחנה המעצר בעתלית. השמורה משמרת את רכס הכורכר ובתי הגידול האופייניים לו וכן את האתר הארכאולוגי מבצר דטרוא הנמצא בתחומו. השמורה הוכרזה ב-17 ביוני 1996 ושטחה 137 דונם.
תיאור השמורה

רכס הכורכר של השמורה נחצה בשני מקומות, בצפון השמורה חוצה את הרכס נחל אורן בפרצה שנחצבה על ידי תושבי האזור כדי למנוע את התהוות הביצות במקום. בדרום השמורה נמצא "המעבר הצר" המאפשר מעבר אנשים ונוסעים לכיוון חוף הים. ממזרח לשמורה עובר כביש 7110. בין השמורה והכביש נמצא "חניון לימור" הכולל חורשה של עצי אקליפטוס. החניון נקרא על שם בת למשפחת ג'יניאו ממייסדי מפעלי המלח בעתלית) ממערב לשמורה חוף הים. מהחניון יוצא שביל עם מדרגות המטפס אל הרכס ואל אתרי השמורה. השמורה מהווה בית גידול לחצבים הפורחים בו בשפע. בנוסף פורחים בשמורה סתוונית היורה, כרכום, עירית גדולה נרקיס מצוי וגאופיטים נוספים. רכס הכורכר נחצב במשך השנים ושימש לבנייה, פסגת הגבעה הוסרה, ולכן אינו מגיע לגובהו המקורי.
שם השמורה

הנוסע מבורדו שעבר באזור בשנת 333 מספר שהגיע לתחנת דרכים, שם המקום על פי כתביו היה "מוטאטיו קרת'אה" (Mutatio Carthae, "מקום החלפת הסוסים"). החוקרים זיהו בתחילה את המקום עם מבצר דטרוא. זיהוי זה אינו ודאי. בשנת 1969 נעשו חפירות ארכאולוגיות בתל סחר על ידי הארכאולוג מגן ברושי, הוא הציע לזהות את קרתה עם היישוב ששכן על התל, ולא עם האתר הנמצא בשמורה. למרות זאת שמו של האתר לא שונה.
נקודות ציון בשמורה

תצפית ברכת המים - מבנה מרובע מבטון ששימש בעבר כברכת מים. מעל המבנה הותקנה מרפסת תצפית ממנה ניתן לצפות לכל ארבע רוחות השמים. מהתצפית ניתן לראות את מבצר עתלית וחוף הים, כל רכס הכרמל מזכרון יעקב מדרום, פתחי הנחלים מערות ואורן ועד מגדל אוניברסיטת חיפה מצפון. על קיר הבריכה יש לוח הקדשה לאברהם דנקנר "איש המלח" (1922–2004) שהיה מבעלי מפעל המלח בעתלית.
שרידי מבצר דטרוא - מבצר צלבני שהוקם במאה ה-12 על ידי מסדר הטמפלרים. המצד הוקם כדי לשמור על המעבר הצר. מהמצד שרדה רק קומת המסד. המצד נהרס בשנת 1228.
אורוות חצובות – אורוות חצובות בתול רכס הכורכר מצפון למצד. האורוות שימשו את אבירי המצד. בתוך חדרי האורוות נחצבו כוכים. על קירות האורוות נחצבו חורים ששימשו לקשירת הסוסים.
עצי חרוב נטויים - מספר עצי חרוב שנופם נוטה מזרחה בגלל רוח הים החזקה והרסס של מי הים, הגורם לעצים לפתח נוף המוגן מהרסס.
המעבר הצר – מעבר חצוב בסלע הכורכר ששימש בתקופות קדומות כמעבר מהצפון לדרום. שמו של המעבר בערבית "באב אח-עג'ל" (שער העגלות) המעבר שימש את עולי הרגל הנוצרים מעכו לירושלים. בשנת 1103 הותקפה במקום שיירתו של המלך בלדווין הראשון, ובעקבות כך ניתנה ההוראה להקמת המצד. לקראת מסעו של וילהלם השני בארץ ישראל בשנת 1898, שופץ המעבר על ידי השלטונות העות'מאניים כדי להקל על מעבר מרכבת הקיסר בדרכו מחיפה ליפו
אותיות חקוקות בסלע – בידו המזרחי של רכס הכורכר כ- 30 מטר מצפון למעבר הצר, חקוקות בראש המצוק האותיות ע ו-ת בכתב פיניקי. ייתכן והן תחילתן של השם עתלית. ייתכן והאותיות סימנו את תחום העיר הפיניקית ששכנה במפרץ.
פרצת נחל אורן - הפרצה נוצרה בתקופות קדומות על ידי תושבי האזור. נחל אורן נחסם בדרכו אל הים על ידי רכס הכורכר ויצר במקום אזור ביצתי. בקטע הפרצה מתחתר הנחל עד לשכבת מי התהום. לאורך אפיק הנחל ניתן לראות צמחיית גדות נחלים כמו פטל קדוש, קנה מצוי, הרדוף הנחלים, סוף מצוי ואגמון ימי. סמוך לערוץ נטועים עצי וושינגטוניה חסונה. מדרום לשפך הנחל במרחק כ 200 מטר מהחוף נמצאת "מלחת נחל אורן". המלחה נוצרה מערבוב מי התהום המתוקים ומי הים שיצרו בית גידול לצמחייה כמו טיון בשרני, סמר ימי פרקן עשבוני וצמחים נוספים.
חניון לימור - זהו חניון עם שולחנות קקל בצל אקליפטוס המנציח את לימור ג'ינאו (בת למשפחה ממיסדי מפעל המלח בעתלית).
תצפית בריכת המים
המעבר הצר
סטס מיסז'ניקוב

סְטַס מִיסֶזְ'נִיקוֹב (נולד ב-28 בפברואר 1969; י' באדר תשכ"ט) הוא פוליטיקאי ישראלי. כיהן כחבר הכנסת מטעם "ישראל ביתנו" בכנסת ה-17 וה-18, כיושב ראש ועדת הכספים וכשר התיירות.
ב-31 באוקטובר 2017 הורשע בהסדר טיעון עם פרקליטות המדינה בגין מרמה והפרת אמונים ונידון למאסר בפועל של שנה ושלושה חודשים.
ביוגרפיה

מיסז'ניקוב נולד במוסקבה בברית המועצות למיכאל וביאטריסה. עלה לישראל ב-7 בספטמבר 1982. למד בבית הספר התיכון הגימנסיה הריאלית בראשון לציון. את שירותו הצבאי סיים בדרגת טוראי. בשנת 1992 קיבל תואר ראשון במדע המדינה מאוניברסיטת תל אביב, בשנת 2000 קיבל תואר שני במנהל עסקים, עם התמחות בשיווק ובהתנהגות ארגונית, מאוניברסיטת תל אביב.
בשנים 1999-1997 היה עוזר פרלמנטרי של ח"כ יורי שטרן ובין השנים 1999 ל-2006 היה מנהל שיווק בשירותי בריאות כללית.
היה חבר מועצת עיריית ראשון לציון והחזיק בתיק רישוי עסקים משנת 2003, עד לבחירתו כחבר הכנסת ב-2006.
נבחר על ידי פורום מרכזים לטיפוח יזמות (מט"י) כאיש השנה לשנת 2007, כאות לטיפולו והצלחתו בקידום עסקים קטנים ובינוניים בישראל.
בבחירות לכנסת ה-17 הוצב במקום ה-6 ברשימת "ישראל ביתנו", ונבחר לכנסת. הוא כיהן כיושב-ראש השדולה המוניציפלית, יושב-ראש השדולה לעסקים קטנים ובינוניים ויושב ראש שדולת התיירות. ב-21 במרץ 2007, כחלק מההסכם הקואליציוני שנחתם עם הצטרפות "ישראל ביתנו" לקואליציה, הודח יו"ר ועדת הכספים יעקב ליצמן מתפקידו, ומיסז'ניקוב נבחר במקומו. כחצי שנה לאחר פרישת "ישראל ביתנו" מהקואליציה, בחודש יולי 2008, החליף אותו בתפקיד חבר הקואליציה, אבישי ברוורמן. היה חבר ועדת הכלכלה.
מיסז'ניקוב הוצב במקום השלישי ברשימת "ישראל ביתנו" לכנסת ה-18. ב-4 בדצמבר 2012, לקראת סיום הרכבת רשימת ישראל ביתנו לכנסת ה-19, הודיע על פרישתו מהחיים הפוליטיים.
ביוגרפיה > חקיקה שיזם

חוק סיוע לשדרות וליישובי הנגב המערבי, המקנה ליישובים אלה פטור ממס מעסיקים, הנחה בגובה 50% בארנונה לעסקים ולבתים פרטיים, שיעורי תגבור במוסדות החינוך וזיכוי בסך 25% במס הכנסה, במהלך השנים 2007 ו-2008 (יחד עם ח"כ שי חרמש).
תיקון לחוק שוויון זכויות לאנשים עם מוגבלות המחייב את מוסדות החינוך לברר האם התלמידים הנרשמים אליהם זקוקים להתאמות נגישות ומקדים את מועדי ההנגשה.
תיקון לחוק המכר (דירות) (הבטחת השקעות של רוכשי דירות)(תיקון מס' 4) - תיקון בעקבות קריסת חברת הבנייה "חפציבה", בו נתגלו לקונות רבות בחוק המכר (דירות) ולא נתנה הגנה מספקת לרוכשי הדירות במצב בו המוכר אינו יכול לעמוד בהתחייבויותיו על פי חוזה המכר (יחד עם ראובן ריבלין).
תיקון לחוק חובת המכרזים (תיקון מס' 19) המחייב שוויוניות במכרזים ממשלתיים וציבוריים בין עסקים גדולים לבין עסקים קטנים ובינוניים.
תיקון לחוק פיצויים לנפגעי תאונות דרכים המקטין את חבות המבטחים של אופנועים במקרה של תאונת דרכים שהיו מעורבים בה כלי רכב נוספים (יחד עם גלעד ארדן).
תיקון לפקודת ביטוח רכב מנועי (מס' 17), המאפשר השתתפות עצמית של בעלי אופנועים במקרה תאונה.
חוק הצבת מכשירי החייאה במקומות ציבוריים (יחד עם גלעד ארדן ומרינה סולודקין).
חוק המחייב את בנק ישראל לפרסם באתר האינטרנט שלו את הדו"ח שהוא מפיק מדי שנה על מעילות בבנקים בהיקף של למעלה מ-15 אלף ש"ח.
חוק הרשויות המקומיות (ממונה על פניות הציבור), המחייב מינוי ממונה על פניות הציבור בכל רשות מקומית, לשם קיצור הביורוקרטיה (יחד עם יעקב מרגי וזבולון אורלב).
ביוגרפיה > שר התיירות

ב-31 במרץ 2009, עם תחילת כהונתה של ממשלת ישראל השלושים ושתיים בראשותו של בנימין נתניהו, החל מיסז'ניקוב לכהן כשר התיירות. בנוסף הוא כיהן כיו"ר ועדת השרים לסמלים וטקסים.
בתקופת כהונתו כשר התיירות, בשנת 2010, הגיע לישראל מספר שיא של 3.45 מיליון תיירים. מיסז'ניקוב קבע יעד של 5 מיליון תיירים שיגיעו לישראל ב-2015. בשנת 2012 הביא לחידושו של דירוג המלונות, כעשרים שנה לאחר ביטולו. על הישגיו כשר התיירות אמר:
ביוגרפיה > ביקורת על התנהלותו

בספטמבר 2009 קיבל מיסז'ניקוב שני כרטיסי VIP להופעתה של הזמרת מדונה בישראל. התנועה לאיכות השלטון ותנועת אומ"ץ קבלו נגד השר לוועדת האתיקה של הכנסת בטענה שקבלת הכרטיסים היא קבלת טובת הנאה שלא כדין. ועדת האתיקה קבעה שאין פגם בכך, משום שמיסז'ניקוב צפה במופע כחלק ממילוי תפקידו כשר התיירות.
מיסז'ניקוב התלווה אל נשיא המדינה, שמעון פרס, בביקורו בברזיל בנובמבר 2009. נטען שמיסז'ניקוב נעדר מאירועים שבהם ציפו להשתתפותו ונמתחה ביקורת על התנהגותו. מיסז'ניקוב דחה טענות אלה.
בעת ביקורו בספרד בענייני משרדו נמתחה עליו ביקורת על ידי שגרירות ישראל במדריד, בטענה שביטל השתתפותו בארוחת ערב במדריד עם אנשי עסקים ספרדיים ואיחר לאירוע שנקבע לו בטולדו. מיסז'ניקוב דחה טענות אלה.
ב-2012 פרסם עמית סגל תחקיר על אורח חייו של מיסז'ניקוב, ובו העידו מאבטחים כי השר נוהג להשתכר כמעט מדי לילה, להיעדר מישיבות ממשלה (בהן אישור עסקת שליט), ולפגוע באבטחה עליו. התחקיר הוזכר בתקשורת כסיבה המרכזית שבעטיה לא שובץ מיסז'ניקוב ברשימת "ישראל ביתנו" לכנסת ה-19. בעקבות הטענות אמר מיסז'ניקוב כי הוא אוהב לבלות עם חברים, אבל בניגוד לטענות, מעולם לא השתכר בפרהסיה, ולא ביקר במועדון חשפנות. גם ראש מפלגתו, אביגדור ליברמן, תמך במיסז'ניקוב והכחיש את התיאורים בתקשורת.
מעורבותו בפלילים

בספטמבר 2014 נחקר בחשד של עבירות שוחד והטיית מכרז. על פי החשד, בעת כהונתו כשר התיירות העביר 936 אלף ש"ח למימון פסטיבל סטודנטים באילת שהופק בידי יוליה רוט שעמה היה בקשר אינטימי.
ב-24 בדצמבר 2014 נעצר מיסז'ניקוב שוב לשמונה ימים בחשד לקבלת שוחד תמורת העברת תקציבים והטיית מכרזים. המעצר בוצע במסגרת חקירת פרשת השחיתות בישראל ביתנו. בנוסף נחשד מיסז'ניקוב כי השתמש בסם מסוכן מסוג קוקאין. ב-31 באוקטובר 2017 חתם על הסדר טיעון עם פרקליטות המדינה לפיו ירצה מאסר של שנה ושלושה חודשים בגין מרמה והפרת אמונים. ב-17 בדצמבר 2017 החל לרצות את עונשו בבית הסוהר חרמון.
בספטמבר 2018 השתחרר מבית הסוהר אחרי שוועדת השחרורים קיצרה את עונשו.
חייו הפרטיים

סטס מיסז'ניקוב נשוי להילה, אב לשלושה ילדים ומתגורר בראשון לציון.
עיר הנוער

עיר הנוער הייתה אחד מאירועי הנוער הגדולים בישראל בשנות ה-60 וה-70. האירוע, שנערך מדי קיץ בגני התערוכה בתל אביב, משך אליו אלפי צעירים לפעילויות מגוונות, הופעות ותחרויות ספורט. עיר הנוער הפכה למסורת תרבותית והותירה חותם משמעותי על התרבות וההיסטוריה של העיר תל אביב.
היסטוריה

בשנת 1959 נפתח מתחם "גני התערוכה" החדש בשדרות רוקח בתל אביב. המתחם שהוקם על ידי חברת "יריד המזרח - חברה לתערוכות בע"מ", כלל שטח של כ-300 דונם עם ביתני קבע ומבני שירותים שנועדו לאירוח תערוכות, כינוסים ומתקני שעשועים. במאי 1959 נערכה במקום "תערוכת 50 שנה לעיר תל אביב", ולאחר מכן התקיימו במתחם תערוכות וירידים נוספים. עם זאת, הפעילות במתחם הייתה מצומצמת בתחילת שנות ה-60.
בשנת 1963, חברת "יריד המזרח" הציעה לעיריית תל אביב לקיים אירוע המוני לנוער במתחם גני התערוכה מתוך רצון לשפר את מצבה הכלכלי. עיריית תל אביב קיבלה את ההצעה והוחלט כי את "עיר הנוער" ינהלו בני נוער - חברי ונציגי מועצת הנוער העירונית בשיתוף האגף לתרבות נוער וספורט בעיריית תל אביב והנהלת חברת "יריד המזרח".
עיר הנוער הראשונה של תל אביב נפתחה ב-7 ביולי 1963 והפכה למסורת שנתית שנמשכה כמעט ברציפות עד תחילת שנות ה-80. האירוע הפך לאחד מאירועי הקיץ הגדולים בארץ, ומאות אלפי בני נוער ביקרו בעיר הנוער במהלך השנים. את ראש עיר הנוער בחרו מדי שנה חברי ונציגי מועצת הנוער העירונית, ונבחרו גם סגניו, כאשר כל סגן מופקד על תחום אחר כמו תרבות וספורט.
הפעילויות בעיר הנוער כללו תערוכות ותצוגות בנושאים מגוונים, הקרנת סרטים, תחרויות ספורט, מופעי זמר ובידור, תחרויות כישרונות צעירים, דיסקוטק נוער, ו"ימים מיוחדים" כמו יום "ילדי השכונות" ו"יום תלמידי בתי הספר היסודיים". באמפיתיאטרון בגני התערוכה הופיעו אמנים ולהקות ידועות כמו צביקה פיק, טוביה צפיר ושולה חן. בשנות השבעים הופיעה במה מרכזית עם אמנים מפורסמים, ובמות קטנות להרכבים פחות ידועים.
ברוב השנים הכניסה לעיר הנוער הייתה חופשית, אך השימוש במתקני השעשועים היה בתשלום. המתקנים כללו גלגל ענק, קארטינג, רכבת שדים, "קיר המוות" ועוד. אחת האטרקציות הייתה נסיעה ברכבל עם קרוניות חצי שקופות מעל מתחם גני התערוכה.
ב-1980 הודיעה עיריית תל אביב כי אילוצים כלכליים מחייבים אותה לגבות תשלום דמי כניסה לעיר הנוער. ארגון האירוע נמסר לחברה פרטית שלא תכננה להפסיד ומלבד הכספים שנאספו בכניסה, דאגה החברה להציב חסויות של בנקים וחברות מסחריות בכל שטחי המתחם. כתוצאה מהשינויים, מספר המבקרים צנח דרמטית והגיע לכ-200 אלף איש בלבד, ירידה משמעותית לעומת השנים הקודמות.
ב-1983 הצליחו מארגני עיר הנוער לקבל חסות מבנק לאומי וגורמים מסחריים נוספים אשר השקיעו מאות אלפי דולרים באירוע. החסות אפשרה שימוש בטכנולוגיות מתקדמות כמו קרני לייזר והבאת להקות קצב פופולריות וכן פתיחת ביתנים עם דיילות שהציעו לפתוח חשבונות בנק צעירים. הכניסה לאירוע הייתה שוב חופשית, ומספר המבקרים עלה והתייצב על כ-600 אלף.
האירוע הגיע לשיאו בערב הנעילה, אליו הגיעו כ-150 אלף איש. במופע המרכזי של ערב הנעילה השתתפו 12 אמנים ולהקות, והוא נרשם בהיסטוריה התרבותית של ישראל כאירוע היסטורי. בערב הזה, להקת תיסלם הודיעה על פירוקה מעל הבמה, מה שגרם להיסטריה בקרב מעריציה וחולל סערה שנשכחה שנים רבות לאחר מכן.
בשנת 2009 לכבוד חגיגות המאה לתל אביב חזרה עיר הנוער ליומיים רצופים של פעילויות מוזיקה, ספורט ואופנה.
הערות שוליים

1 2 3 4 5 6  אלי אלון, סיפורה של עיר הנוער תל אביב, באתר News1 מחלקה ראשונה, 26 באוגוסט 2020
1 2  עיר הנוער - השנים האחרונות, באתר Shlomirosenfeld
סטודיבייקר לארק

7 ביולי 1960, מכונית הסטודיבייקר לארק הראשונה יוצאת מפס הייצור במפעל קייזר-אילין
סטודיבייקר לארק 1961
סטודיבייקר לארק 1963
סטודיבייקר לארק 1964
סטודיבייקר לארק, מבט מבפנים
סטודיבייקר לארק, קונבריטיבל (גג-נפתח)
סטודיבייקר לארק סטיישין, Lark Wagon
סטודיבייקר לארק
סטודיבייקר לארק (באנגלית: Studebaker Lark) היא מכונית קומפקטית אמריקאית תוצרת יצרנית כלי הרכב סטודיבייקר, שהורכבה במדינת ישראל על ידי "קייזר-אילין תעשיות" משנת 1960 עד שנת 1967. במשך תקופה זו נמכרו 3,956 לארקים.